《上漕使》
宋代·唐庚

持节三千里，提封一十州。天文占使入，地上觉钱流。

吏有言前信，农无赋外求。事投馀刃毕，政举大纲休。

惠泽坤维润，威风井络秋。利源乾复溢，民瘼痼还瘳。

德以柔刚济，材兼巨细收。道兴期变鲁，文盛拟从周。

即给中台笔，行抛外计筹。孤生真自幸，微禄每容偷。

未可长闲去，须为寸进谋。祗应青白眼，能为辨薰莸。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。